Document ID: 31996D0305

ΑΠΟΦΑΣΗ ΤΟΥ ΣΥΜΒΟΥΛΙΟΥ της 7ης Μαΐου 1996 περί τροποποιήσεως του καταστατικού της κοινής επιχειρήσεως Joint European Torus (JET) (96/305/Ευρατόμ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 50,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
τη γνώμη της Οικονομικής και Κοινωνικής Επιτροπής (2),
Εκτιμώντας:
ότι προς εκτέλεση του JET, το Συμβούλιο, με την απόφασή του 78/471/Ευρατόμ (3), συνέστησε την κοινή επιχείρηση Joint European Torus (JET) και θέσπισε το καταστατικό της, το οποίο τροποποιήθηκε τελευταία με την απόφαση 91/677/Ευρατόμ (4) 7
ότι με την απόφαση 94/268/Ευρατόμ (5) το Συμβούλιο θέσπισε πρόγραμμα-πλαίσιο για τις κοινοτικές δράσεις έρευνας και εκπαίδευσης για την Ευρωπαϊκή Κοινότητα Ατομικής Ενέργειας (1994-1998) 7 ότι με την απόφαση 94/799/Ευρατόμ (6) το Συμβούλιο θέσπισε ειδικό πρόγραμμα έρευνας και εκπαίδευσης στον τομέα της ελεγχόμενης θερμοπυρηνικής σύντηξης 7 ότι το πρόγραμμα αυτό εμπεριέχει νέα επιστημονικά και τεχνικά επιχειρήματα, π.χ. δοκιμές εκτροπέα για τεχνολογική και βασική έρευνα, ιδίως εν όψει της επομένης φάσης, τα οποία συνηγορούν υπέρ της συνεχίσεως της λειτουργίας του JET και μετά το 1996 7
ότι, προκειμένου να προωθηθούν ουσιαστικά οι στόχοι του ειδικού ανωτέρω προγράμματος, πρέπει να παραταθεί η λειτουργία της Joint European Torus (JET) μέχρι τις 31 Δεκεμβρίου 1999, με στόχο την παραγωγή συμπληρωματικών δεδομένων όσον αφορά το ITER, ιδίως για τα ITER-EDA, προτού αρχίσει η τελική φάση λειτουργίας με δευτέριο-τρίτιο 7
ότι το συμβούλιο του JET έχει, προς το σκοπό αυτό, εγκρίνει, στις 23 Μαρτίου 1995, την παράταση της κοινής επιχείρησης μέχρι τις 31 Δεκεμβρίου 1991, καθώς και την αντίστοιχη τροποποίηση του καταστατικού της 7
ότι η παράταση του JET και η χρηματοδότηση της κοινοτικής συμμετοχής στις δαπάνες του για την περίοδο 1995-1998 είναι απολύτως συμβατές με τις διατάξεις της αποφάσεως 94/799/Ευρατόμ 7
ότι, μετά την προσχώρηση στην Ευρωπαϊκή Ένωση της Δημοκρατίας της Φινλανδίας, το Technology Development Centre of Finland (TEKES) ζήτησε να προσχωρήσει στην κοινή επιχείρηση JET 7 ότι το συμβούλιο του JET ενέκρινε την προσχώρηση καθώς και τις αναγκαίες τροποποιήσεις του καταστατικού της 7
ότι, κατ' εφαρμογή του άρθρου 101 της συνθήκης, η Κοινότητα συνήψε συμφωνία συνεργασίας στον τομέα της ελεγχόμενης θερμοπυρηνικής σύντηξης και της φυσικής των πλασμάτων με το Βασίλειο της Σουηδίας 7 ότι το συμβούλιο του JET ενέκρινε τις τροποποιήσεις του καταστατικού που κατέστησαν αναγκαίες λόγω της πρόσφατης προσχωρήσεως του εν λόγω κράτους στην Ευρωπαϊκή Ένωση 7
ότι το συμβούλιο του JET ενέκρινε άλλες τροποποιήσεις του καταστατικού, συντακτικής φύσεως, που κατέστησαν αναγκαίες λόγω της θέσεως σε ισχύ της συνθήκης για την Ευρωπαϊκή Ένωση,
ΑΠΟΦΑΣΙΖΕΙ:
Άρθρο 1
Εγκρίνονται οι τροποποιήσεις του καταστατικού της κοινής επιχείρησης Joint European Torus (JET) που επισυνάπτονται στην παρούσα απόφαση.
Άρθρο 2
Η παρούσα απόφαση αρχίζει να ισχύει την επόμενη της δημοσιεύσεώς της στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 7 Μαΐου 1996.

Labels: 18
15
11